b'\n_START_ARTICLE_\nDonor\n_START_PARAGRAPH_\nDonor (tudi donator ali dajalec) je atom dopanta, ki se dodaja polprevodniku, da dobimo n-tip polprevodnika. Kadar ho\xc4\x8demo dobiti n-tip polprevodnika moramo dopirati polprevodnik iz \xc4\x8detrte skupine elementov z elementom iz du\xc5\xa1ikove skupine periodnega sistema elementov (skupino sestavljajo du\xc5\xa1ik (N), fosfor (P), arzen (As), antimon (Sb), bizmut (Bi)). Obi\xc4\x8dajno se za to vrsto dopiranja uporabljajo fosfor (P), arzen (As), antimon (Sb) ali bizmut (Bi). Ko se v kristalni mre\xc5\xbei nadomesti en atom silicija z atomom dopanta, ostane eden izmed njegovih elektronov \xc5\xa1ibko vezan in se lahko giblje po kristalni mre\xc5\xbei in deluje kot nosilec elektri\xc4\x8dnega toka. Atom donorja postane pozitivno nabit.'